
Здравейте, 


Тъй като законите са написани неясно и объркващо, бих се радвала да ми бъдат разяснени на достъпен език условията за получаване на болничен преди майчинство и тези за самото майчинство. 


1. От кой месец на бременността жената може да получи болничен, който да продължи до самото начало на майчинството, как се получава такъв болничен и колко % е обезщетението? 


2. Какви са условията за майчинство, кога започва то, колко е продължителността на този период и колко % е обезщетението? 


Предварително благодаря! 


 

Болничен поради бременност / Майчинство
=======================================

 

Здравейте,


болничният за временна неработоспособност не е свързан с обезщетението за майчинство, ако това е въпросът Ви, защото не става съвсем ясно.


Поздрави,  

адв. Николина Митова  

тел. 0898 303092




Здравейте, 


при подобна хипотеза се издава болничен за временна неработоспособност.Дневното парично обезщетение за временна неработоспособност поради общо заболяване се изчислява в размер 80 на сто от среднодневното брутно трудово възнаграждение или среднодневния осигурителен доход, върху които са внесени или дължими осигурителни вноски, а за самоосигуряващите се лица – внесени осигурителни вноски за общо заболяване и майчинство за периода от 18 календарни месеца, предхождащи месеца на настъпване на неработоспособността. 


Поздрави,  

адв. Николина Митова  

тел. 0898 303092




Здравейте, Росица Белева,


тези въпроси многократно са обсъждани във форума. За придобиване право на парични обезщетения при бременност и раждане е необходимо да са изпълнени следните условия:


 – към началото на отпуска лицата да са осигурени за общо заболяване и майчинство;  

 – да имат най-малко 12 месеца осигурителен стаж като осигурени за общо заболяване и майчинство. Дванадесетмесечният осигурителен стаж може да е прекъснат или непрекъснат и не е задължително да е положен непосредствено преди излизането в отпуск за бременност и раждане или при един и същ работодател;  

 – да им е разрешен съответният вид отпуск.


Осигурената за общо заболяване и майчинство майка има право на парично обезщетение при бременност и раждане за срок до 410 дни, от които 45 дни преди раждането.


Дневното парично обезщетение при бременност и раждане се определя в размер 90 на сто от среднодневното брутно трудово възнаграждение или среднодневния осигурителен доход, върху който са внесени или дължими осигурителни вноски, а за самоосигуряващите се лица – внесени осигурителни вноски за общо заболяване и майчинство за периода от 24 календарни месеца, предхождащи месеца на началото на отпуска поради бременност и раждане.


Поздрави,  

адв. Николина Митова  

тел. 0898 303092


